VÍDEO La parella d'àguiles calçades del Port torna al niu de l'any passat, però amb una novetat important.
description: El Parc Natural dels Ports ha iniciat avui dimarts, novament, la retransmissió en directe de la càmera situada al niu d’àguiles calçades, una espècie protegida que compta amb una quinzena de parelles estables en este espai natural. Gràcies a la instal·lació d’esta càmera, l’any passat es va poder seguir en directe els hàbits d’este rapinyaire sense causar molèsties als animals. De fet, es va poder seguir tot el procés d’incubació de dos ous i el naixement dels pollets fins que es van fer grans i van marxar del niu. La parella d’àguiles calçades va tornar al mateix niu el 30 de març, dos dies després del que ho va fer l’any passat (28 de març). Ho ha fet, però, amb una novetat força important. La femella és la mateixa de l’any passat, però ha arribat al niu amb un nou mascle, més jove. De moment, des del Parc s’estan revisant les imatges de l’any passat per comprovar-les i certificar que això és així. Durant estos dies, la parella de rapinyaires està arranjant el niu on passarà la temporada.
description: Emissió en directe d'un niu d'àguila calçada al Parc Natural dels Ports: https://youtu.be/a_xu68rM6Kg
source: Aguaita.cat
date: 03/04/2018
language: Català
type: video/mp4